**ПРОГРАМА**

**За развитие на читалищните дейности през 2019г.**

на НЧ „Светлина-1927г.” с. Лисец

1. **АНАЛИЗ НА РЕСУРСИТЕ**
   1. **Човешки ресурси:**

* Брой читалищни членове - 65
* Читалищни настоятели - 9
* **Читалищна субсидирана численост за 2018г. – 1,75 бр.**
  1. **Състояние на материално-техническата база на читалището**

|  |  |  |  |  |  |
| --- | --- | --- | --- | --- | --- |
| **№** | **Наименование на имота/Акт за общинска собственост и адрес** | **Описание на имота** | **Състояние,**  **проблеми** | **Извършени ремонти**  **През 2017 г.** | **Финансиране**  **източник, стойност**  **на ремонтните дейности** |
| **1** | **Народно читалище „Светлина-1927г.”**  **Адрес: с. Лисец, ул.”Централна” № 74, общ. Ловеч, актуван с АПОС № 53124/ 10.01.2011г. публична общинска собственост** | Сграда – читалище с идентификатор 43829.243297.1, двуетажна, масивна, със застроена площ от 382 кв.м. | Извършен основен ремонт по ОПРР през 2010 – 2011г.  Добро състояние на сградата, но се руши приземната мазилка от влагата |  |  |

* Необходимост от ремонтни дейности през 2019г., източник на финансиране.
* Щори на прозорците в компютърната зала, библиотеката и малкия салон.
  1. **Техническа обезпеченост на дейностите на читалището**
     1. Налични брой компютърни конфигурации – 4 броя компютърни конфигурации, осигурени по проект през 2011г. и 1 бр. преди това. Налични са принтер и скенер.
* Няма закупени компютри през 2018г.
* Няма необходимост от нови компютри за 2019г.
  + 1. Наличие на озвучителна и осветителна техника: Озвучителната и осветителната техника са обновени по проекти с донор Община Ловеч и МК през 2014г. и 2016г.
* Необходимост от озвучителна и осветителна техника за 2018г. – няма.
  + 1. Наличие на мултимедия. Читалището разполага с мултимедия, дарение от 2014г.
    2. Наличие на сценични костюми. Към читалището има действащи колективи за народен и автентичен фолклор и модерни танци. Имаме шест непълни комплекта мъжки народни носии и шест комплекта женски народни носии, закупени по проекти с донор Община Ловеч през 2013г. и 2015г. на обща стойност 1921 лв. Добре би било да имаме костюми и за модерния балет, както и още женски народни носии.
  1. **Състояние на библиотечната дейност в читалището**
* Фонда на читалищната библиотека е 9227 бр. За 2018г. има набавена литература от 36 книги от дарение.
* Библиотечната дейност е най- слабата читалищна дейност, поради липса на нови книги и традиция в общността да ползва услугите на библиотеката и неглижиране на нейното имущество. Читателите не връщат заетите библиотечни материали и ни предстои много работа, за да пречупим тази заварена дългогодишна традиция, да не се ползва читалищната библиотека. Необходим ни още малко субсидиран човешки ресурс, за който сме кандидатствали в МК, за да популяризираме потенциала на библиотеката и да контролираме използването на библиотечните единици, както и да набавим още актуална и нова литература.
* През 2018г. получаваме едно периодично издание – дарение от Община Ловеч

**1.5. Участие на младите хора в дейността на читалището**

* Брой млади хора, ученици, ползващи библиотечни услуги, интернет
* Ползващите библиотеката: до 14г. – 25; до 18г. – 2; до 28г. – 2
* Ползващи интернет – 16 ученика
* Брой млади хора, включени в самодейните колективи, клубове, школи
* Изобразително и приложно изкуство – 17
* Модерен балет – 18
* Училище по вероучение – 9
* Фолк клуб – 13
* Традиционни празници и обичаи – 36
* Състав за народни танци и песни – 38
* Образователен клуб „На училище в читалището” – 18

1. **Изводи**

Въпреки полаганите ежедневно усилия (лятото е без почивен ден) не ни задоволява броя на читалищните членове и липсата на достатъчно интерес у възрастните хора към читалищните дейности.

Завидно добро е състоянието на материално-техническата база на сградата и отделните помещения, но са ни нужни още мебели и стелажи, както и щори в някои помещения. Лошо е, че влагата руши мазилката на първия и приземния етаж.

Радваме се, че подрастващите са при нас и представляват 75% от всички бенефициенти на читалището, но трябва да ги научим да четат повече. Усеща се липсата на родителите и обществото във възпитанието у децата. С нашите разнообразни инициативи успяваме да привличаме вниманието на повечето деца и доверието на родителите, но ни е нужно по-активно съдействие от родители и възрастни. Трябва да провокираме децата не само да танцуват, да рисуват и най-много да са пред компютрите, а и да четат и пишат, да обичат природата и движението, т.е. да са можещи и знаещи. Имаме наченки и на туристически клуб, но за сега ни липсва време да организираме повече излети. Много празнини запълваме в малките населениместа и ни предстои все повече работа със всички възрастови групи.

1. **Цели**
   1. Повече читалищни членове
   2. Дооборудване на читалищните помещения
   3. Повече читатели, по-високи показатели и повече нови инициативи в библиотеката за ограмотяване на всички възрастови групи.
   4. Административни и информационни услуги за населението
   5. Насърчаване на творческия потенциал чрез разнообразни жанрове на любителското изкуство.
   6. Осъществяване на дейности за по-активен живот на възрастните хора и повишаване на общата им култура.
   7. Възпитателни и развлекателни дейности
2. **Дейности за изпълнение на основните цели**
   1. **Развитие на библиотечната и информационна дейност:**

* Комплектуване на библиотечния фонд с нова актуална литература и абонамент
* Организиране на подвижна библиотека
* Културни събития в библиотеката за всички възрасти, изложби, тематични вечери, празници, свързани с книгата, летни занимания и читалня.
* Предоставяне на административни услуги на населението.
* Разширяване на информационните услуги.

**4.2. Образователни дейности**

* Обучение за работа с компютър за всички възрасти
* „Лятно училище по православно вероучение” с разширен състав
* Обучение на читалищния персонал на общинско ниво.
* Организиране на образователни занимания за всички възрасти.
  1. **Културни дейности**
* Поддържане и разширяване на клубовете: Фолк клуб, Интернет клуб, Изобразително и приложно изкуство, модерен балет, Народни и модерни танци, Образователни и др.
* Съдействие за създаване на пенсионерска организация за оборудвания вече от кметството пенсионерски клуб и съвместни дейности с него.
* Участие в съвместен културен продукт с други читалища от Община Ловеч за празници на територията на общината.
* Развитие на любителското творчество, поддържане на традициите и обичаите и привличане на родители и възрастни хора за участие, а не само за публика.
* Честване на официални и местни празници, бележити дати и събития с повече художествени програми.
  1. **Социална и възпитателна дейност**
* Дарителски и доброволчески акции, които организираме до сега без особен успех. Ще търсим съдействието на Червен кръст, пенсионерски клуб, Кметство, деца и родители, за да зарадваме социално слабите и бедни хора в общността и да я направим по-красива.
* В тясна връзка работим с представители на БПЦ и ще продължим заедно да обогатяваме духовната си и религиозна култура с повече християнски празници и ритуали.
* По традиция радваме всички деца в предучилищна възраст с безплатни подаръци за Коледа. Ще помислим и за най-възрастните жители.
  1. **Развлекателни дейности**

Те са необходими, защото зареждат всички с позитивна енергия, привличат най-много бенефициенти и ни дават възможност за набиране на повече участници в по-значимите читалищни събития. Празници като Деня на Лисец, Деня на любителското художествено творчество и др. не могат да минат без магическото българско хоро, а някои като обичаите коледуване и джамалуване без карнавал и посещения по домовете за радост на стопаните. Софрата пък е символ на българската битност, защото около нея се пее и играе от всички, учат се песни и хора и от там излизат талантите за читалищната сцена.

* 1. **Изработване на проектни предложения за обогатяване на материално-техническата база и развитие на художествено-творческите дейности**

1. **Календарен план на събитията през 2018 - 2019г.**

|  |  |  |
| --- | --- | --- |
| **Месец**  **дата** | **Дейност** | **Oрганизатор** |
| януари | 1. Посрещане на Новата година с общоселско хоро на площада.  2. Обичаят джамалуване | . читалищен персонал  . читалищно настоятелство |
| февруари | 1. Международен ден за борба с рака – онлайн прочит  2. МД на спонтанните актове на доброта под мотото „Едно неочаквано добо”  2. 145 години от гибелта на Левски – изложба и литературно четене | . библиотекар  - читалищно настоятелство  - библиотекар |
| март | 1. Посрещане на Баба Марта и изработване на мартеници  2. Ден на самодееца  3. Официална церемония и кратка литературна програма за 3-ти март.  4. международен ден на жената – изработване на честитки за празничната вечеря на жените от общността. | . читалищно настоятелство, клуб по изобразително и приложно изкуство.  . читалищно настоятелство  . читалищен персонал, кметство  . читалищно настоятелство, клуб по  изобразително и приложно изкуство. |
| април | 1. Международен ден на хумора и сатирата – изложба под мото „Светът е оцелял, защото се е смял”  2. Международен ден на детската книга – кът с детски книги и състезание за бързо четене.  2. Обичай лазаруване  3. Участие в „Цветница” гр. Ловеч  4. МД на танца – Фолк клуб на открито | . библиотекар  . библиотекар  . читалищен секретар  . читалищно настоятелство  любителски колективи  . художествени ръководители |
| май | 1. Дарителски акции по повод МД на хората с увреждания и МД на Червен кръст  2. Дарителска акция за книги по повод Деня на библиотекаря  3. Музикално-литературна вечер в чест на 24-ти май и МД на детето  4. МД без тютюнев дим – онлайн прочит | . читалищно настоятелство,  доброволци  . библиотекар  . читалищни колективи  . читалищен персонал |
| юни | 1. Ден на Ботев и загиналите за свобода – изложба и радиопредаване  2. Доброволческа акция за почистване и озеленяване по повод МД за опазване на околната среда  3. Честване на Еньовден – излет с деца за билки  4. Лятна работа с деца – клубове по интереси | . читалищен персонал  . читалищно настоятелство,  доброволци  . читалищно настоятелство  . читалищен персонал, художествени ръководители |
| юли | 1. Подготовка и празничен концерт за 2ри август – Ден на Лисец  2. Лятна работа с деца – клубове по интереси | . читалищно настоятелство,  читалищни колективи  . читалищен персонал, художествени ръководители |
| август | 1. „Забавно лято” с НБ „проф. Б. Цонев”  2. Лятна работа с деца – клубове по интереси | . читалищен персонал  . читалищен персонал, художествени ръководители |
| септември | 1. Екскурзия и/или лагер за учениците по православно вероучение  2. радиопредавания по повод Деня на Съединението и Деня на Независимостта  3. финализиране на лятната работа с деца – изложба, състезателни игри и излет | . читалищен персонал, отец  Кабадийски  . читалищен персонал  . читалищно настоятелство, клубове  по интереси, доброволци |
| октомври | 1. МД на възрастните хора – поздравителни картички за членове на читалището | . читалищен персонал, доброволци |
| ноември | 1. Ден на народните будители – празничен концерт | . читалищно настоятелство |
| декември | 1. Работилница за сурвачки  2. Обичай Коледуване | . читалищно настоятелство  . председател, читалищен служител |
| ДРУГИ ДЕЙНОСТИ | 1. Лятно училище по вероучение  2. Клубни дейности  3. Обучения на читалищния персонал и на бенефициенти на читалището  4. Изяви на любителските колективи  6. Инициативи за набиране на средства  5. Спортни игри и състезания | . Читалищен секретар, отец  Кабадийски  . читалищен персонал,  художествени и други  ръководители  . читалищен персонал  . читалищен персонал, художествени ръководители  . читалищен персонал  . читалищно настоятелство |